stanford-oval/wikipedia huggingface dataset:
ארנולד ואן פורייסט

| --- | --- |

 לידה:  29 ביוני 1863 הרלמרמיר, הולנד 
 פטירה:  24 ביוני 1954 (בגיל 90) אפלדורן, הולנד 
 מדינה:  ממלכת ארצות השפלה 
 
ארנולד ואן פורייסט (בהולנדית: Arnold van Foreest;‏ 1863–1954) היה שחמטאי הולנדי.
אחיו הצעיר של דירק ואן פורייסט, זכה שלוש פעמים באליפות הולנד, בשנים 1889, 1896 ו-1902.
קריירה

הוא הגיע למקום השמיני בתחרות האג בשנת 1878 בגיל 15 (אליפות הולנד, ניצח: פולק דניאלס)  והגיע למקום החמישי בתחרות אוטרכט 1886 (אליפות הולנד, ניצח: דירק ואן פורייסט), הגיע למקום השלישי בתחרות רוטרדם 1888 (אליפות הולנד, ניצח: רודולף לומן, שני דירק ואן פורייסט). בשנת 1889 הגיע ואן פורייסט למקום השמיני בתחרות אמסטרדם (ניצח: עמוס ברן).
בתחרות שהתקיימה בגודה, בשנת 1889 (אליפות הולנד) ניצח ואן פורייסט. הוא חלק מקום ראשון בתחרות חרונינגן בשנת 1893, ניצח בתחרות חרונינגן בשנת 1896, הגיע שני, אחרי בלייקמאנס בתחרות ליידן 1896, חלק מקום 3-4 בתחרות האג בשנת 1898 (ניצח: טרסלינג), הגיע למקום השלישי בתחרות הארלם 1901 (ניצח: אדולף אולנד) וניצח בתחרות רוטרדם בשנת 1902.
ואן פורייסט חלק מקום ראשון עם פרנק מרשל בתחרות אמסטרדם בשנת 1911 והגיע למקום ה-14 בתחרות שבינגן בשנת 1913 (ניצח: אלכסנדר אלכין).
איחוד דרום אפריקה

איחוד דרום אפריקה (באנגלית: Union of South Africa; באפריקאנס: Unie van Suid-Afrika) היה שמה של הישות המדינית שקדמה לרפובליקת דרום אפריקה של ימינו, והתקיימה בין השנים 1910–1961. היא הוקמה כדומיניון שאיחד ארבע מושבות בריטיות לשעבר: מושבת הכף, מושבת טרנסוואל, מושבת נהר האורנג' ומושבת נטאל, ובהמשך הייתה אחת מממלכות חבר העמים הבריטי, תחת ריבונות סמלית של מלך בריטניה היושב בלונדון. בשנת 1961, לאחר משאל עם בנושא, התנתקה דרום אפריקה מהכתר הבריטי והפכה לרפובליקה, והחל מאותה העת ועד ימינו מתקיימת הרפובליקה של דרום אפריקה.
לאחר מלחמת העולם הראשונה, איחוד דרום אפריקה חתמה על הסכם ורסאי והייתה לאחת החברות המייסדות של חבר הלאומים. הייתה לנאמן חבר הלאומים (מנדט מסוג c) על דרום מערב אפריקה, שבפועל הייתה במעמד של פרובינציה ללא סיפוח עד 1990, נמיביה של ימינו.
היסטוריה > העשור הראשון: שלטון המפלגה הדרום אפריקאית

איחוד דרום אפריקה היה מיוצג על ידי המפלגה הדרום אפריקאית ובראשה לואי בותה שהיה בעברו גנרל בורי (צאצאיהם של הולנדים מתיישבים) שמונה לראש הממשלה הראשון של האיחוד בראש קואליציה המייצגת את קהילות התפוצות הבריטיות האפריקניות הלבנות והאנגליות. תביעות בפני בתי משפט הוגשו בשם הכתר (בשם המלוכה הבריטית) ופקידי ממשל שירתו בשם הכתר.
במלחמת העולם הראשונה איחוד דרום אפריקה היה בקשר צמוד עם בריטניה ולכן גם יצגה אותה במלחמה. לדרום אפריקה היה חלק משמעותי במלחמה בעיקר נגד גרמניה כשנרשמו מספר פעולות צבאיות מרשימות נגדה.
היסטוריה > העשורים השני והשלישי: שנות משבר

בסוף מלחמת העולם הראשונה נפגעה הכלכלה של המדינה מכיוון שחולקו קנסות גדולים למעורבים במלחמה.
הפגיעה בחיי אדם במלחמה הייתה גדולה, 7,000 הרוגים אפריקאים ועוד 12,000 פצועים קשה.
היסטוריה > העשור הרביעי: מלחמת עולם וארגון מחדש

איחוד דרום אפריקה הייתה מעורבת מאוד בקרבות מלחמת העולם השנייה, ונלחמה נגד גרמניה הנאצית לצד בריטניה. תרומתה המרכזית הייתה לספק כוח אדם ללחימה, חומרי גלם ונשק, מתן מקום מבטחים לספינות בריטיות לעגון בו, והשתתפותם בקרבות צפון אפריקה במדברי ליבריה, מצרים, מרוקו ואלג'יריה, בזמן ששתי האימפריות – מדינות הציר (ובמרכזן גרמניה הנאצית, איטליה ויפן) ובעלות הברית נלחמו על השטח.
ההשפעות הגדולות של איחוד דרום אפריקה במלחמת העולם השנייה היו (בין השאר):
1. הצי האווירי של האיחוד הצליח להכניע את הצבא האיטלקי של מוסוליני. ניצחון זה תרם מאוד לבעלות הברית.
2. צבא האיחוד הביא לשחרור מדגסקר (מלגאסי בזמנו) מידי משטר וישי (צרפת) שהיו בני בריתם של הנאצים.
3. דרום אפריקה תרמה במאבק נגד יפן כשסיפקו חיילים, ספינות ונשק ימי נגד היפנים.
מתוך 334,000 המתנדבים לצבא (מתוכם 211,000 לבנים, 77,000 שחורים, ו46,000 "צבעוניים") נהרגו כמעט 9,000.
איחוד דרום אפריקה הרוויח מניצחון בעלות הברית, ומעמדה בעולם התחזק.
במאי 1945 ראש הממשלה חדש, סמאטס ייצג את דרום אפריקה בסן פרנסיסקו בפגישת האומות המאוחדות. הוא הצהיר שמטרתו היא ליצור גוף חזק שישמור על השלום. הוא היה משוכנע שבניגוד לאו"ם ולליגת האומות צריך גוף עם אומץ. סמאטס חתם על הסכמי פריז הראשונים ששומרים על השלום באירופה.
אבל עקב הפיכתה של איחוד דרום אפריקה למדינה, סמאטס הפסיד בבחירות ב-1948 (בהן רק לבנים וצבעוניים יכלו להצביע). (1)(5)
היסטוריה > העשור החמישי: ראשית האפרטהייד

כשעלתה לשלטון המפלגה הלאומנית בבחירות 1948, והחליפה את יאן סמאטס, היא זכתה במרב המושבים בפרלמנט והקימה את הממשלה במסגרת קואליציה עם מפלגת האפריקנארים. כבר במהלך מסע הבחירות הצהירו המפלגה הלאומנית על מטרתם לשמור על ההפרדה הגזעית. באופן מקורי טענו אבותיה מולידיה של מדיניות האפרטהייד, כי כוונתם להבטיח התפתחות נפרדת של בני הקבוצות האתניות השונות בדרום אפריקה תוך שמירה על צביונם, מורשתם ותרבותם. בפועל, התפתחה המדיניות למערכת מסועפת של חוקים ותקנות, שהותירו בידי המיעוט הלבן את השליטה בפוליטיקה, בכלכלה ובחופש התנועה, תוך הדרת בניהן של הקבוצות האתניות האחרות.
חוקי האפרטהייד כפו הפרדה מוחלטת באזורי המחיה, במוסדות החינוך, באמצעי התחבורה, ובגישה לשרותי הבריאות, התרבות והפנאי, תוך הקצאת המיטב שבהם לשימוש בני המיעוט הלבן. הם גם אסרו על נישואים ועל יחסי מין בין בני הגזעים השונים, העניקו ללבנים את הזכות הבלעדית לבחור ולהיבחר למוסדות השלטון, הגבילו את חופש התנועה של השחורים, ואסרו עליהם התאגדות פוליטית ומקצועית.
בשנת 1961 בוטל איחוד דרום אפריקה ובמקומו הוקמה הרפובליקה של דרום אפריקה, אשר מתקיימת בדרום אפריקה עד ימינו. עם זאת, לאורך שנים רבות שימרה דרום אפריקה גם בעת היותה רפובליקה מאפיינים פוליטיים, תרבותיים, סימבוליים ואחרים מתקופת האיחוד. (1)(2)
אוכלוסייה

| אוכלוסיית איחוד דרום אפריקה |
| --- | --- | --- |
| 1911 | 5,972,757 |   |
| 1921 | 6,927,403 |   |
| 1936 | 9,587,863 |   |
| 1946 | 11,415,925 |   |
| 1950 | 13,683,000 |   |
| 1955 | 15,385,000 |   |
| 1960 | 17,396,000 |   |
אוכלוסייה > התפלגות גזעית

| קבוצות גזעיות באוכלוסיית איחוד דרום אפריקה> 1904 |
| --- | --- | --- | --- |
| לבנים | 1,116,805 | 21.6% |   |
| שחורים | 3,491,056 | 67.5% |   |
| צבעוניים | 445,228 | 8.6% |   |
| אסייתים | 122,734 | 2.4% |   |
| סה"כ | 5,175,463 | 100% |  |
1960
| לבנים | 3,088,492 | 19.3% |   |
| שחורים | 10,928,264 | 68.3% |   |
| צבעוניים | 1,509,258 | 9.4% |   |
| אסייתים | 477,125 | 3.0% |   |
| סה"כ | 16,003,139 | 100% |  |
חלוקה מנהלית > פרובינציות

| פרובינציות איחוד דרום אפריקה>  | פרובינציות איחוד דרום אפריקה>  | פרובינציות איחוד דרום אפריקה> שם | פרובינציות איחוד דרום אפריקה> אוכלוסייה (1904) | פרובינציות איחוד דרום אפריקה> אוכלוסייה (1960) | פרובינציות איחוד דרום אפריקה> שטח | פרובינציות איחוד דרום אפריקה> בירה |
| --- | --- | --- | --- | --- | --- | --- |
| 1 |       | כף התקווה הטובה Cape of Good Hope | 2,409,804 | 5,362,853 | 569,020 | קייפטאון |
| 2 |       | טרנסוואל Transvaal | 1,269,951 | 6,273,477 | 288,000 | פרטוריה |
| 3 |       | מדינת אורנג' החופשית Orange Free State | 387,315 | 1,386,547 | 129,152 | בלומפונטיין |
| 4 |       | נטאל Natal | 1,108,754 | 2,980,262 | 91,610 | פיטרמריצבורג |
פוליטיקה > ראש הממשלה

|  | תמונה | שם | כהונה | שנות חיים | מקום לידה |
| --- | --- | --- | --- | --- | --- |
| 1 |  | לואי בותה Louis Botha | 1910-1919 (9 שנים) | 1862–1919 (מת בגיל 56) | גרייטאון, מושבת נטאל מושבת נטאל |
| 2 |  | יאן סמאטס Jan Smuts | 1919–1924 (5 שנים) | 1870–1950 (מת בגיל 80) | ריבק וסט, מושבת הכף מושבת הכף |
| 3 |  | ג'יימס ברי מוניק הרצוג James Barry Hertzog | 1924–1939 (15 שנים) | 1866–1942 (מת בגיל 76) | ולינגטון, מושבת הכף מושבת הכף |
| (2) |  | יאן סמאטס (כהונה שנייה) Jan Smuts | 1939–1948 (9 שנים) | 1870–1950 (מת בגיל 80) | ריבק וסט, מושבת הכף מושבת הכף |
| 4 |  | דניאל פרנסואה מאלאן Daniel François Malan | 1948–1954 (6 שנים) | 1874–1959 (מת בגיל 65) | ריבק וסט, מושבת הכף מושבת הכף |
| 5 |  | יוהאנס סטריידום Johannes Strijdom | 1954–1958 (4 שנים) | 1893–1958 (מת בגיל 65) | קליפפונטיין, מושבת הכף מושבת הכף |
| 6 |  | הנדריק פרוורד Hendrik Verwoerd | 1958–1966 (8 שנים) | 1901–1966 (מת בגיל 64) | אמסטרדם, הולנד הולנד |
השתייכות מפלגתית:      המפלגה הדרום אפריקאית;      המפלגה הלאומית;      המפלגה המאוחדת
ראו גם

דרום אפריקה במלחמת העולם הראשונה
מרידת מאריץ
דרום אפריקה במלחמת העולם השנייה
אפרטהייד
דרום אפריקה בתקופת האפרטהייד
היסטוריה של דרום אפריקה
הערות שוליים

1 2 3  Population Division of the Department of Economic and Social Affairs of the United Nations Secretariat, World Population Prospects: The 2010 Revision
1 2  Smuts I: The Sanguine Years 1870–1919, W.K. Hancock, Cambridge University Press, 1962, pg 219
1 2  The Statesman's Year-Book, 1967–1968 (104th annual edition), edited by S.H. Steinberg, Macmillan, London; St. Martin's Press, New York, 1967, pages 1405–1424
| מדינות היסטוריות בדרום אפריקה |
| --- | --- | --- |
| ממלכות ילידיות | ממלכת מפונגובווה (1075–1220) • ממלכת הזולו (1816–1879) |  |
| מושבות אירופאיות | חברת הודו המזרחית ההולנדית  מושבת הכף ההולנדית (1652–1806) • מושבת הכף  מושבת הכף הבריטית (1795–1910) מושבת נטאל מושבת נטאל (1843–1910) • מושבת טרנסוואל מושבת טרנסוואל (1902–1910) • מושבת נהר האורנג' מושבת נהר האורנג' (1902–1910) |  |
| הרפובליקות האפריקאנריות | הרפובליקות האפריקאנריות |  |
| הרפובליקות העיקריות | הרפובליקה הדרום אפריקאית הרפובליקה הדרום אפריקאית (1852–1902) • מדינת אורנג' החופשית מדינת אורנג' החופשית (1854–1902) |  |
| רפובליקות המשנה | הרפובליקה הדרום אפריקאית (1874–1875)  רפובליקת פוצ'פסטרום (1838–1848) • רפובליקת נטאליה רפובליקת נטאליה (1839–1843) • גריקואלנד מזרח גריקואלנד מזרח (1861–1879) רפובליקת סטלאלנד  רפובליקת סטלאלנד (1882–1883) • מדינת גושן  מדינת גושן (1882–1883) • ארצות הברית של סטלאלנד  ארצות הברית של סטלאלנד (1883–1885) הרפובליקה הדרום אפריקאית  הרפובליקה הקטנה (1876–1891) • הרפובליקה החדשה  הרפובליקה החדשה (1884–1888) • הקיסרות הגרמנית  רפובליקת אופינגטוניה (1885–1887) |  |
| דרום אפריקה העצמאית | דרום אפריקה העצמאית |  |
| מדינות כלל ארציות | דרום אפריקה (1910–1928)  איחוד דרום אפריקה (1961–1910) • דרום אפריקה (1928–1994)  דרום אפריקה בתקופת האפרטהייד (1994–1948) דרום אפריקה  רפובליקת דרום אפריקה (החל מ-1961) |  |
| --- | --- |
בקרת זהויות :  GND: 1085979113  VIAF: 8898147270531535700005   WorldCat (עם VIAF): 8898147270531535700005 
מפת פרובינציות איחוד דרום אפריקה
מפת מנדט דרום-מערב אפריקה בשנת 1930
אמנדה רוט

| --- | --- |
אין תמונה חופשית
 לידה:  1963 (בת 61 בערך) צ'למספורד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1983 
 מקום לימודים:  האקדמיה של וובר דאגלס למשחק דרמטי 
 פרסים והוקרה:  פרס מיוחד של עולם התאטרון (2009) 
 פרופיל ב-IMDb
 
אמנדה רוט (באנגלית: Amanda Root; נולדה ב-1963) היא שחקנית תיאטרון, קולנוע וטלוויזיה אנגלייה.
רוט מוכרת מתפקידה כאן אליוט בעיבוד של ה-BBC משנת 1995 לרומן "הטיית לב" מאת ג'יין אוסטן, מתפקידה בסדרה הקומית הבריטית "All About Me" לצדו של ריצ'רד לומסדן, ומתפקידה כמדבבת של סופי בסרט על פי ספר הילדים "העי"ג" מאת רואלד דאל.
ביוגרפיה

רוט נולדה בצ'למספורד שבאסקס. היא למדה בבית הספר למשחק "Webber Douglas Academy of Dramatic Art". התחלת הקריירה שלה כשחקנית הייתה ב-1983 כשהופיעה בתפקיד אסי במחזה "The Devil's Disciple" מאת ג'ורג' ברנרד שו שהועלה ב"לידס פלייהאוס".
בין השנים 1983 ו-1991 הופיעה רוט עם הלהקה השייקספירית המלכותית בסטרטפורד אפון אייבון ובלונדון. בין התפקידים שגילמה היו יוליה לצדו של דניאל דיי-לואיס כרומיאו; היא גילמה דמות צעירה מאוד של ליידי מקבת'; גילמה את קרסידה לצדו של רייף פיינס כטרוילוס ואת רוזלין גילמה שוב לצדו של פיינס בתפקיד ברוון.
ב-1995 כיכבה בסרט "אהבה כמוסה" בתפקיד הראשי של אן אליוט לצדם של קירן היינדס ושל ג'ון וודוויין. הסרט שהופק בתחילה לטלוויזיה הוקרן מאוחר יותר באולמות הקולנוע. הסרט הוא עיבוד לרומן "הטיית לב" מאת ג'יין אוסטן, והיה התפקיד הראשי הראשון שלה בסרט קולנוע.
באוקטובר 2008 זכתה לשבחים והייתה מועמדת לפרס טוני על תפקידה כשרה בהפקה של האולד ויק בטרילוגיה "The Norman Conquests" מאת אלן אייקבורן בבימויו של מתיו וורקוס (אנ').
ב-1989 דיבבה רוט את סופי בסרט האנימציה על פי "העי"ג" מאת רואלד דאל. בשנת 2000 גילמה את ז'אן ד'ארק במחזה "הנרי השישי, חלק ראשון" מתוך סדרת ספרי האודיו "Arkangel Shakespeare".
ב-2006 הקליטה גרסה מלאה של הרומן "ג'יין אייר" מאת שרלוט ברונטה בהוצאת Naxos. ההקלטה היא באורך של 20 שעות ושלושים דקות. (ISBN 978-962-634-357-9)
ביולי 2004 יצא לאור בהוצאת "Hodder & Stoughton Audiobooks" הקלטה שלה של גרסה מקוצרת לרומן "הטיית לב" מאת ג'יין אוסטן. (ISBN 1-84456-035-X)
בנובמבר 2007 שיחקה בסדרת תסכיתי דרמה לרדיו 4 של ה-BBC עיבוד לרומן "Pin to See the Peep Show" מאת פ. טניסון ג'סי (אנ'). בדצמבר 2007 השתתפה בעיבוד לרדיו של המחזה "סוס-נדנדה" מאת ארנולד וסקר, שהוזמן לציון 75 שנה ל-BBC World Service. באותה שנה שיחקה בדרמה הטלוויזיונית "הכלה השודדת" ששודר בCBS, ומבוסס על הספר באותו שם פרי עטה של מרגרט אטווד שיצא ב-1993.
בסדרה "Hopes and Desires" של רדיו ה-BBC השתתפה רוט בקומדיה "Catching Heathcliff" מאת ניק וורברטון, בתפקיד לינדזי, בחורה רומנטית ללא תקנה המשתוקקת לפגוש את בן דמותו של היתקליף (גיבור הרומן "אנקת גבהים"). התוכנית שודרה ב-15 בינואר 2008.
בתסכית רדיו של ה-BBC משנת 1997 גילמה את פאני גיבורת הרומן "מנספילד פארק" מאת ג'יין אוסטן.
ביוגרפיה > תפקידים בתיאטרון

בתיאטרון שיחקה בתפקידים הבאים:
אסי במחזה "The Devil's Disciple" מאת ברנרד שו, לידס פלייהאוס, 1983
יוליה ב"רומיאו ויוליה" והרמיה ב"חלום ליל קיץ", הלהקה השייקספירית המלכותית, סיור הופעות 1983, תיאטרון "The Other Place", כ 1984
ג'סיקה במחזה "הסוחר מוונציה", RSC, תיאטרון רויאל שייקספיר, 1984
מות' ב"עמל אהבה לשווא", RSC, תיאטרון רויאל שייקספיר, 1984
לוסי אליסון במחזה "Today" מאת רוברט הולמן, RSC בתיאטרון "The Other Place" באוקטובר 1984, ובמרכז האמנויות ברביקן במאי 1985
אפריקוט במחזה "The Dragon's Tail" מאת דאגלס ווטקינסון, בתיאטרון אפולו, אוקטובר 1985
נאורוזה במחזה "Tell Me Honestly" (קנת בראנה) תיאטרון אלמיידה, 1985
אדלה במחזה "בית ברנרדה אלבה" מאת פדריקו גארסיה לורקה בבימויה של נוריה אספרט, בתיאטרון ליריק המרסמית', ספטמבר 1986, תיאטרון הגלוב בינואר 1987
הרייט במחזה "The Man of Mode" מאת ג'ורג' את'רג', RSC בתיאטרון סוואן, יולי 1988; תיאטרון The Pit באפריל 1989
ליידי מקבת' במחזה "מקבת'", RSC במרכז האמנויות ברביקן, מאי 1989
בטי מקניל במחזה "Some Americans Abroad" מאת ריצ'רד נלסון, RSC בתיאטרון The Pit יולי 1989
קורדליה במחזה "המלך ליר", RSC תיאטרון אלמיידה, ספטמבר 1989
קרסידה במחזה "טרוילוס וקרסידה", RSC בתיאטרון סוואן באפריל 1990; תיאטרון The Pit ביוני 1991
רוזלין במחזה "עמל אהבה לשווא", RSC בתיאטרון רויאל שייקספיר ספטמבר 1990; בתיאטרון ברביקן במרץ 1991
נינה במחזה "השחף" מאת אנטון צ'כוב, RSC בתיאטרון סוואן בנובמבר 1990, בתיאטרון ברביקן ביולי 1991
קלאופטרה במחזה "קיסר וקלאופטרה" (ג'ורג' ברנרד שו) לצדו של אלק מק'קוואן בתיאטרון גריניץ' בפברואר 1992
המנהלת במחזה "50 Revolutions" מאת מארי גולד, עם Oxford Stage Company, בתיאטרון וייטהול בספטמבר 1999
אדית' במחזה "שיחות אחרי הלוויה" מאת יסמינה רזה, בתיאטרון אלמיידה בספטמבר 2000
פולינה ברדין במחזה "אויבים" מאת מקסים גורקי בעיבוד של דייוויד הר, תיאטרון אלמיידה, מאי 2006
שרה במחזה "The Norman Conquests" מאת אלן אייקבורן, אולד ויק, אוקטובר 2008
הסטר קולייר במחזה "The Deep Blue Sea" מאת טרנס רטיגן, בתיאטרון פסטיבל צ'יצ'סטר ביולי 2011
הערות שוליים

1 2  Trowbridge, Simon (2008). "Amanda Root". Stratfordians, a dictionary of the RSC. Oxford, England: Editions Albert Creed. pp. 429–430. ISBN 978-0-9559830-1-6.
↑  Regency World magazine interview with Amanda Root
↑  Billington, Michael (7 באוקטובר 2008). "Theatre review: The Norman Conquests / Old Vic, London". The Guardian. {{cite news}}:  (עזרה)
↑  "BBC Radio 4 - 15 Minute Drama, A Pin to See the Peep Show". BBC.
↑  "Sir Arnold Wesker - Playwright". arnoldwesker.com. אורכב מ-המקור ב-2020-02-01. נבדק ב-2020-08-15.
↑  Catching Heathcliff
| --- | --- |
בקרת זהויות :  PLWABN: 9810600685405606  BNE: XX1266103  GND: 1099445310  ISNI: 0000 0001 1055 4005  NTA: 170178919  SUDOC: 140263918
אליפות איטליה בכדורגל 1905

| --- | --- |
תמונה קבוצתית של יובנטוס שזכתה באליפות
תמונה קבוצתית של יובנטוס שזכתה באליפות
 תקופת התחרות:  5 בפברואר 1905 – 9 באפריל 1905 (64 ימים)
 מספר משתתפות:  6
 הזוכה:  יובנטוס
 מספר משחקים:  10
 מספר שערים:  41 (4.1 בממוצע למשחק)
 → 19041906 ←
אליפות איטליה בכדורגל 1905 הייתה העונה השמינית של התחרות שאורגנה על ידי התאחדות הכדורגל האיטלקית. המשחקים החלו ב-5 בפברואר 1905 והסתיימו ב-9 באפריל 1905.
עבור הניצחון הוענקו שתי נקודות ונקודה עבור תוצאת תיקו.
יובנטוס זכתה באליפות בפעם הראשונה בתולדות המועדון.
מהלך התחרות

בתחרות השתתפו 6 קבוצות.
בשלב ראשון נקבעו מנצחי האזורים:
פיימונט - יובנטוס
לומברדיה - יו.ס. מילאנסה
ליגוריה - גנואה
בשלב השני לראשונה התקיימו משחקים בשיטת משחק בית ומשחק חוץ. עבור ניצחון הוענקו שתי נקודות.
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | יובנטוס | 4 | 2 | 2 | 0 | 9 | 3 | 6 | 6 | זכתה באליפות |
| 2 | גנואה | 4 | 1 | 3 | 0 | 7 | 6 | 1 | 5 |  |
| 3 | יו.ס. מילאנסה | 4 | 0 | 1 | 3 | 5 | 12 | 7- | 1 |  |
אליפות איטליה בכדורגל 1906

| --- | --- |
תמונה קבוצתית של מילאן שזכתה באליפות
תמונה קבוצתית של מילאן שזכתה באליפות
 תקופת התחרות:  7 בינואר 1906 – 6 במאי 1906 (120 ימים)
 מספר משתתפות:  5
 הזוכה:  מילאן
 מספר משחקים:  10
 מספר שערים:  27 (2.7 בממוצע למשחק)
 → 19051907 ←
אליפות איטליה בכדורגל 1906 הייתה העונה התשיעית של התחרות שאורגנה על ידי התאחדות הכדורגל האיטלקית. המשחקים החלו ב-7 בינואר 1906 והסתיימו ב-6 במאי 1906.
עבור הניצחון הוענקו שתי נקודות ונקודה עבור תוצאת תיקו.
מילאן זכתה באליפות בפעם השנייה בתולדות המועדון.
מהלך התחרות

בתחרות השתתפו 5 קבוצות.
בשלב ראשון נקבעו מנצחי האזורים:
פיימונט - יובנטוס (הייתה הקבוצה היחידה שנרשמה)
לומברדיה - מילאן
ליגוריה - גנואה
בשלב השני לראשונה התקיימו משחקים בשיטת משחק בית ומשחק חוץ. עבור ניצחון הוענקו שתי נקודות.
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מילאן | 4 | 2 | 1 | 1 | 7 | 4 | 3 | 5 | לאור שוויון בנקודות נערך משחק חוזר |
| 1 | יובנטוס | 4 | 2 | 1 | 1 | 5 | 3 | 2 | 5 | לאור שוויון בנקודות נערך משחק חוזר |
| 3 | גנואה | 4 | 0 | 2 | 2 | 3 | 8 | 5- | 2 |  |
משחק הכרעה שנערך ב-6 במאי בטורינו בין יובנטוס לבין מילאן הסתיים בתיקו.
התאחדות הכדורגל האיטלקית הציע לארגן משחק חוזר במגרש נייטרלי באצטדיון של קבוצת יו.ס. מילאנו. לדעת יובנטוס זה לא היה מגרש נייטרלי והם סירבו להתייצב למשחק. כתוצאה מכך, למילאן הוענק ניצחון טכני והם זכו באליפות בפעם השנייה בתולדות המועדון.
אמורי וסילי

| --- | --- |

 לידה:  8 ביוני 1989 (בן 35) רואן, צרפת 
 מקום הקמה:  רואן 
 מוקד פעילות:  צרפת 
 תקופת הפעילות:  מ-2009
 סוגה:  מוזיקה קלאסית 
 סוג קול:  טנור 
 שפה מועדפת:  צרפתית 
 חברת תקליטים:  וורנר מיוזיק גרופ 
 www.amauryvassili.com
 
אמורי וסילי (בצרפתית: Amaury Vassili; נולד ב-8 ביוני 1989) הוא זמר צרפתי. ייצג את צרפת באירוויזיון 2011.
ביוגרפיה

וסילי נולד ברואן. מגיל צעיר החל לשיר ולמד בבית ספר למוזיקה.
ב-2003 זכה בתחרות שירה כאשר שר את השיר "אמסטרדם" של ז'אק ברל. לאחר מכן השתתף בתחרות נוספת כששר את השיר "Les Lacs du Connemara" של מישל סרדו.
ב-2009 יצא אלבומו "Vincerò", אשר מכר יותר מ-250,000 עותקים וזכה להצלחה מעבר לגבולות צרפת. ב-2010 יצא אלבומו השני "Canterò".
ב-2011 נבחר על ידי הטלוויזיה הצרפתית לייצג את צרפת באירוויזיון באותה שנה. השיר שנבחר שיבצע בתחרות הוא "Sognu" ("אני חולם") (אנ'), בשפה הקורסיקאית. באירוויזיון דורג במקום ה-15 עם 82 נקודות.
ב-2011 הופיע וסילי בפרק של התוכנית הצרפתית "המבצר".
הערות שוליים

1 2  Marilyn Z. Tomlins, Eurovision Song Festival 2011 … France … Amaury Vassili - The Website Of Author Marilyn Z. Tomlins (באנגלית) (ארכיון)
| --- | --- |
בקרת זהויות :  BnF: cb15086332d (data)  GND: 1014332311  ISNI: 0000 0001 2118 9234  MusicBrainz: 289f0af9-f4b9-4ece-a36a-632b4c1747b3  NKC: xx0138372  SUDOC: 158366948  VIAF: 5221671   WorldCat (עם VIAF): 5221671 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אמורזט

| --- | --- |
 מדינה:  רוסיה רוסיה
 מחוז פדרלי:  המזרח הרחוק הרוסי
 סובייקט פדרלי:  המחוז היהודי האוטונומי המחוז היהודי האוטונומי
 נפה:  אוקטיאברסקי
 שפה רשמית:  יידיש[דרושה הבהרה]
 תאריך ייסוד:  1928
 גובה:  70 מטרים
 אוכלוסייה:  ‏
  ‑ בעיירה:  5,051 (2010)
 קואורדינטות:  47°41′48″N 131°05′53″E﻿ / ﻿47.696666666667°N 131.09805555556°E﻿ / 47.696666666667; 131.09805555556 
 אזור זמן:  UTC +10
  מפת מיקום  מפה מפורטת   (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניאמורזט(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניאמורזט(למפת המחוז היהודי האוטונומי רגילה) בירוביג'ן אובלוצ'יה ניקולאייבקה לנינסקויה סמידוביץ' סין חברובסק אמוראמורזט(למפת המחוז היהודי האוטונומי מוגדלת) בירוביג'ן אובלוצ'יה ניקולאייבקה לנינסקויה סמידוביץ' סין חברובסק אמוראמורזט  he tabBackground:;tabBorder:#aaa;defaultTab:0;
 
אמורזט (ביידיש: אמורזעט, ברוסית: Амурзет) היא עיירה במחוז היהודי האוטונומי והמרכז האדמיניסטרטיבי של נפת אוקטיאברסקי. העיירה ממוקמת במרחק 250 קילומטרים מבירת המחוז, בירוביג'ן. העיירה ממוקמת על גדות נהר אמור המהווה גבול טבעי בין רוסיה לרפובליקה העממית של סין.
סקירה כללית

היישוב נוסד בשנת 1928 כיישוב עובדים גדול. לאמורזט היסטוריה של יישוב יהודי - משנת 1929 עד 1939 שכנה ביישוב קהילה יהודית משגשגת וגדולה יחסית לאזור המזרח הרחוק הרוסי הלא מיושב שהיוותה הקהילה השנייה בגודלה במחוז היהודי האוטונומי לאחר הקהילה בעיר הבירה בירוביג'ן.
באמורזט קיימת קהילה יהודית. חברי הקהילה אינם דתיים אך מקיימים יחד טקסי קבלת שבת בהם נוהגים לשיר שירים ביידיש, לאכול מאכלים מן המטבח היהודי המסורתי ולהתדיין על התרבות היהודית. מייסדי הכפר היהודים עזבו אותו אך אחרים נשארו. חברי הקהילה היהודית באמורזט, בייחוד אלה שיש להם קרובי משפחה המתגוררים בישראל משתדלים להתחבר לשורשיהם וללמוד על התרבות והדת.
הערות שוליים

↑  сероссийская перепись населения 2010 года. Том 1, מפקד האוכלוסין הרוסי לשנת 2010, 2011
1 2  Festive Mood Mounts For Jews In Russia's Far East, אתר ארגון הקהילות היהודיות במדינות חבר העמים, 24 בנובמבר 2004
↑  ОФИЦИАЛЬНЫЙ ПОРТАЛ ОРГАНОВ ГОСУДАРСТВЕННОЙ ВЛАСТИ ЕВРЕЙСКОЙ АВТОНОМНОЙ ОБЛАСТИ, האתר הרשמי של המחוז היהודי האוטונומי
↑  A Jew Receives State Award in Jewish Autonomous Republic, אתר ארגון הקהילות היהודית במדינות חבר העמים, 31 באוגוסט 2004
↑  Remote Far East Village Mobilizes for Purim, אתר ארגון הקהילות היהודיות במדינות חבר העמים, 10 במרץ 2005
איכתיוסטגה

| איכתיוסטגה |
| --- | --- |
דגם של איכתיוסטגה השוואה בין אדם לאיכתיוסטגה
תקופה
סוף הדבון 365–360 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי סנפירים בשרניים
סדרה:: איכתיוסטגאים
משפחה:: Ichthyostegidae
סוג:: איכתיוסטגה
שם מדעי
 Ichthyostega ‏Säve-Söderbergh, 1932

איכתיוסטגה (שם מדעי: Ichthyostega; מילולית: "דג עליון") הוא סוג של יצור קדום מסדרת האיכתיוסטגאים שבקבוצת הלפוספונדילים. יצור זה היה מאבותיהם של הדו-חיים ושל בני קבוצת בעלי ארבע רגליים.
מאפיינים

האיכתיוסטגה היה קרוב לדו-חיים, אך לא ברור אם היה כזה בעצמו. הוא היה קרוב למינים שהזכירו דגי ריאות בעלי מאפיינים של חיי יבשה כמו רגליים מפותחות עם אצבעות וריאות פרימיטיביות, אך היה גם בעל זימים מאחורי הגולגולת. ייתכן מאוד שהיה חי בביצות או באגמים, ולעיתים עולה לחופים בדומה לכלבי ים.
זה היה יצור גדול באורך של 1.5 מטר ובעל גולגולת שטוחה עם עיניים שנמצאו בקצה הראש בדומה לתנין. היו לו 7 אצבעות ברגליים הקצרות והיה בעל זנב עם סנפיר בקצהו.
מיון

האיכתיוסטגה היה קרוב למיני לפוספונדילים כמו הדיפלוקאולוס, אך השתייך לסדרה אחרת. היו לו מעט מאפיינים שקרובים יותר לדג מאשר לדו-חי.
בסוג זה נמצאו 4 מינים, הראשון שבהם התגלה ב-1932 בגרינלנד (שבאותה תקופה הייתה חמה בהרבה מכיום). מין נוסף, Ichthyostega gunnari עבר לסוג אקנתוסטגה הקרוב אליו:
Ichthyostega eigili
Ichthyostega kochi
Ichthyostega stensioei
Ichthyostega watsoni
בתרבות

יצור זה הופיע במשחק עולם היורה: המשחק.
גלריה

איור
אליפות איטליה בכדורגל 1909

| --- | --- |
תמונה קבוצתית של פרו ורצ'לי שזכתה באליפות
תמונה קבוצתית של פרו ורצ'לי שזכתה באליפות
 תקופת התחרות:  17 בינואר 1909 – 25 באפריל 1909 (99 ימים)
 מספר משתתפות:  9
 הזוכה:  פרו ורצ'לי
 מספר משחקים:  17
 מספר שערים:  66 (3.88 בממוצע למשחק)
 מלך השערים:  ממלכת איטליה אמילקאר פיצי   (9 שערים)
 → 19081909/1910 ←
אליפות איטליה בכדורגל 1909 הייתה העונה ה-12 של התחרות שאורגנה על ידי התאחדות הכדורגל האיטלקית. המשחקים החלו ב-17 בינואר 1909 והסתיימו ב-25 באפריל 1909.
בתחרות השתתפו 9 קבוצות. עבור הניצחון הוענקו שתי נקודות ונקודה עבור תוצאת תיקו.
החל מהעונה הראשונה של התחרות בקבוצות שיחקו גם כדורגלנים בעלי אזרחות זרה. כמו בעונה הקודמת התאחדות הכדורגל האיטלקית החליטה שיהיו שתי תחרויות: Campionato Federale בה מותר לכדרגלנים זרים להשתתף ו-Campionato Italiano לאיטלקים בלבד. מספר קבוצות (מילאן, גנואה, פרו ורצ'לי וטורינו) סירבו להשתתף בתחרויות כמחאה להחלטת התאחדות.
פרו ורצ'לי זכתה בתחרות בפעם השנייה בתולדות המועדון. היא זכתה ב-Campionato Federale, וזו התואר היחיד שמוכר היום.
יובנטוס זכתה ב-Campionato Italiano, אך תואר זה לא מוכר כיום על ידי ההתאגדות.